Document ID: 32006D0169

32006D0169
L 057/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 февруари 2006 година
за изменение на Решение 93/52/ЕИО по отношение на декларирането, че Полша и определени провинции или региони на Италия са свободни от бруцелоза (B. melitensis), и Решение 2003/467/ЕО по отношение на декларирането, че някои провинции или региони на Италия са свободни от туберкулоза, бруцелоза и ензоотична левкоза по говедата
(нотифицирано под номер С(2006) 490)
(текст от значение за ЕИП)
(2006/169/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално глава I, точка 4 от приложение А, глава II, точка 7 от приложение А и глава I, буква e) от приложение Г към нея,
като взе предвид Директива 91/68/ЕИО на Съвета от 29 януари 1991 г. за ветеринарно-санитарните изисквания относно търговията с овце и кози в рамките на Общността (2), и по-специално глава I, точка II от приложение А към нея,
като има предвид, че:
(1)
Решение 93/52/ЕИО на Комисията от 21 декември 1992 г. за установяване на спазването от някои държави-членки или региони на изискванията относно бруцелозата (B. melitensis), и признаването им на статут на държава-членка или на регион, официално свободни от тази болест (3) изброява регионите от държави-членки, признати като официално свободни от болестта бруцелоза (B. melitensis) в съответствие с Директива 91/68/ЕИО.
(2)
Полша е представила на Комисията документация, доказваща съответствието на цялата територия на страната с изискванията, предвидени в глава 1, раздел II, член 1, буква б) от приложение А към Директива 91/68/ЕИО. В допълнение Полша се е ангажирала да покаже съответствие с определени други условия, установени в Директива 91/68/ЕИО, относно извършването на случайно подбрани проверки, съгласно условията за признаването на Полша като страна, свободна от бруцелоза.
(3)
Следователно трябва да бъде официално призната за свободна от бруцелоза (B. melitensis), по отношение на стопанствата с животни от рода овце и от рода кози.
(4)
В регион Friuli Venezia Guilia в провинция Savona, в областта Liguria, в провинция Isernia, в областта на Molise и в провинцията на Pescara в областта на Arbuzzo най-малко 99,8 % от стопанствата за животни от рода на овцете и от рода на козите са признати за официално свободни от бруцелоза. Освен това тези региони и провинции са се ангажирали да покажат съответствие с някои други условия, установени в Директива 91/68/ЕИО, по отношение на случайни проверки, които трябва да бъдат направени съгласно условията за признаването на въпросните области и провинции като свободни от бруцелоза.
(5)
По тази причина регион Friuli Venezia Guilia, провинция Savona в регион Liguria, провинция Isernia в региона Molise и провинцията на Pescara в регион Arbuzzo следователно трябва да бъдат признати като официално свободни от бруцелоза (B. melitensis) по отношение на стопанствата за животни от рода на овцете и от рода на козите.
(6)
Директива 64/432/ЕИО предвижда, че държавите-членки или части от тях, могат да бъдат официално признати за свободни от туберкулоза, бруцелоза и ензоотична левкоза по отношение на стадата от животни от рода на едрия рогат добитък, обект на съответствие с определени условия, установени в настоящата директива.
(7)
Списъкът на регионите на държавите-членки, обявени за свободни от туберкулоза, бруцелоза и ензоотична левкоза по говедата, е установен в Решение 2003/467/ЕО на Комисията от 23 юни 2003 г. относно установяването на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (4).
(8)
Италия е представила на Комисията документация, доказваща съответствието с подходящите условия, предвидени в Директива 64/432/ЕИО, по отношение на провинцията на Pescara в регион Arbuzzo, за да може тази провинция да бъде официално обявена за свободна от туберкулоза по отношение на стадата едър рогат добитък.
(9)
Италия е представила на Комисията документация, доказваща съответствието с необходимите условия, предвидени в Директива 64/432/ЕИО, по отношение на провинциите на Pistoia и Siena в областта Toscana, провинция Rieti в областта на Lazio, провинция Milano в регион Lombardia, провинцията Imperia и Savona в регион Liguria, провинцията Pescara в регион Arbuzzo и регион Friuli Venezia Guilia, за да бъдат официално обявени тези провинции за свободни от бруцелоза по отношение на стадата говеда.
(10)
Италия е представила на Комисията документация, доказваща съответствието с необходимите условия, предвидени в Директива 64/432/ЕИО, по отношение на провинции на Pesaro, Ancona и Macerta в региона Marche, провинциите Rieti и Frosinone в регион Lazio, провинцията Imperia в регион Liguria, провинция Pescara в регион Arbuzzo и областта Friuli Venezia Guilia, за да бъдат обявени тези провинции за официално свободни от ензоотична левкоза по стадата говеда.
(11)
В резултат на проучването на представената от Италия документация въпросните провинции и региони следва да бъдат за официално свободни от туберкулоза, бруцелоза и ензоотична левкоза по говедата.
(12)
Решения 93/52/ЕИО и 2003/467/ЕО трябва да бъдат съответно изменени.
(13)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения I и II към Решение 93/52/ЕИО се изменят в съответствие с приложение I към настоящото решение.
Член 2
Приложения I, II и III към Решение 2003/467/ЕО се изменят в съответствие с приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 21 февруари 2006 година.

Labels: 18
6